Diari Oficial de la Generalitat Valenciana


Sumari del DOGV 3908, del 02-01-2001 (2000/10393)

ORDRE de 29 de desembre de 2000, de la Conselleria de Justícia i Administracions Públiques, per la qual es regulen els horaris d'espectacles i establiments públics.
--------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2000/12/29/(1)/dof/vci/html**

### Dades del document

Número de DOGV
:   3908

Data del DOGV
:   02-01-2001

Secció del DOGV
:   I. DISPOSICIONS GENERALS

Número del document
:   2000/10327


Data del document
:   29-12-2000

Organisme emissor
:   Conselleria de Justícia i Administracions Públiques

Tipus de document
:   Ordre

Correcció d'errades

Anàlisi jurídica

 Descriptors 

:   * espectacles
    * indústria gastronòmica
    * establiment de jocs
    * horari comercial
    * legislació

ORDRE de 29 de desembre de 2000, de la Conselleria de Justícia i Administracions Públiques, per la qual es regulen els horaris d'espectacles i establiments públics. [2000/F10636]
  
L'article 14 de la Llei 2/1991 de la Generalitat Valenciana, de 18 de febrer, d'Espectacles, Establiments Públics i Activitats Recreatives, estableix que l'horari general dels establiments públics, espectacles i activitats recreatives es determinarà anualment mitjançant ordre del departament de la Generalitat Valenciana competent en la matèria, atenent les característiques dels establiments, els usos socials, les distintes estacions de l'any, com les festes tradicionals i els dies laborals, festius i vespres de festius.
  
Per Decret 196/1997, d'1 de juliol, del Govern Valencià, pel qual es regulen les especialitats que poden introduir-se en l'horari general dels espectacles, establiments públics i activitats recreatives, va ser objecte de desenrotllament reglamentari el precepte abans citat i va atribuir una major participació als ajuntaments, no només en atenció a la possibilitat d'ampliar l'horari general per a supòsits, zones o dates concretes i en atenció a la celebració de festes locals i patronals o consideracions especials, dins del límit màxim que anualment és fixat per la Generalitat Valenciana, sinó també atorgant-los la possibilitat de reduir, en supòsits conflictius, el seu horari.
  
Amb l'aprovació de l'Ordre de 30 de desembre de 1999, es van introduir les següents precisions:
  
- Es va aprovar el règim jurídic relatiu a l'horari general d'obertura i tancament dels espectacles públics i activitats recreatives, aclarint què s'entén per espectacle públic, activitat recreativa i establiment públic.
  
- Es va aclarir el que ha d'entendre's per horari màxim.
  
- Es va establir l'obligatorietat que els locals d'espectacles i establiments públics tinguen un cartell on s'assenyale l'horari màxim de tancament.
  
Amb l'aprovació de la present norma, a més a més de complir el mandat del legislador, es procedeix a adequar els horaris dels locals l'activitat dels quals siga la d'exhibició cinematogràfica a la nova realitat social.
  
Per tot això i després de l'informe preceptiu de la Comissió d'Espectacles i Activitats Recreatives de la Comunitat Valenciana, en la seua reunió de data 27 de desembre de 2000, i fent ús de les atribucions que tinc conferides,
  
ORDENE
  
Article primer. Objecte i àmbit d'aplicació
  
La present ordre té per objecte aprovar el règim jurídic relatiu a l'horari general d'obertura i tancament dels locals d'espectacles, establiments públics i activitats recreatives, inclosos en l'annex I del Decret 195/1997, d'1 de juliol, pel qual s'aprova el Catàleg d'Espectacles, Establiments Públics i Activitats Recreatives, i es regula el Registre d'Empreses, Locals i Titulars.
  
Es consideren espectacles públics tots aquells esdeveniments que congreguen un públic que acudeix amb l'objecte principal de presenciar una representació, actuació, exhibició o projecció, que li és oferida per l'empresa o els artistes, esportistes o executants que intervinguen per compte d'aquesta.
  
És consideren activitats recreatives totes aquelles susceptibles de congregar un nombre de persones que acudeix amb l'objecte principal de participar en l'activitat que li és oferida per l'empresa.
  
Es consideren establiments públics els locals que congreguen un públic amb el fi principal de ser receptor dels serveis que presta l'activitat que s'hi fa, sense perjuí de l'establit respecte dels espectacles públics.
  
Article segon. Horari general
  
Els espectacles, activitats recreatives i establiments públics podran exercir la seua activitat com a màxim d'acord amb les hores assenyalades en els següents quadres:
  
Horari d'hivern
  
Des de l'1 d'octubre fins al 31 de maig:
  
Grup Local o activitat Horari obertura Horari tancament
  
 Des de Fins a
  
A Cinemes i autocines,
  
 teatres, auditoris i circs,
  
 canòdroms, hipòdroms. 10 h 2 h
  
B Velòdroms, pistes de bitles,
  
 billars,trinquets, frontons,
  
 pistes d'esquaix i
  
 pistes de patinatge. 10 h 0.30 h
  
C Sales de banquets, bars,
  
 restaurants, cafés, cafeteries
  
 i semblants. 6 h 1.00 h.
  
D Pubs, cafés teatre,
  
 cafés concert, cafés
  
 cantant, locals
  
 d'exhibicions especials
  
 i locals d'atraccions. 12 h 2.30 h
  
E Sales recreatives (tipus A) 10 h 0.00 h
  
 Sales de joc (tipus B) 10 h 1.30 h
  
F Gimnasos,
  
 instal·lacions esportives
  
 sense espectadors d'ús públic. 6 h 0.30 h
  
G Sales de festes amb servei
  
 de cuina o sense, discoteques,
  
 sales de ball amb atraccions
  
 o sense. 18 h 5.30 h
  
H Sales de conferències,
  
 sales d'exposicions,
  
 sales polivalents o
  
 locals polivalents amb
  
 activitats diverses. 9 h 1.00 h
  
Horari d'estiu
  
Des de l'1 de juny al 30 de setembre: Setmana Santa i Pasqua i del 22 de desembre al 6 de gener (Nadal i Reis).
  
Grup Local o activitat Horari obertura Horari tancament
  
 Des de Fins a
  
A Cinemes i autocines,
  
 teatres, auditoris i circs,
  
 canòdroms, hipòdroms. 10 h 4 h
  
B Velòdroms, pistes de bitles,
  
 billars, trinquets, frontons,
  
 pistes d'esquaix i
  
 pistes de patinatge. 10 h 1.30 h
  
C Sales de banquets, bars,
  
 restaurants, cafés, cafeteries
  
 i semblants. 6 h 2.00 h
  
D Pubs, cafés teatre,
  
 cafés concert, cafés
  
 cantant, locals
  
 d'exhibicions especials
  
 i locals d'atraccions. 12 h 3.30 h
  
E Sales recreatives (tipus A) 10 h 1.00 h
  
 Sales de joc (tipus B) 10 h 2.30 h
  
F Gimnasos,
  
 instal·lacions esportives
  
 sense espectadors d'ús públic 6 h 1.30 h
  
G Sales de festes amb servei
  
 de cuina o sense, discoteques,
  
 sales de ball amb atraccions
  
 o sense. 18 h 6.30 h
  
H Salas de conferències,
  
 sales d'exposicions
  
 sales polivalents o
  
 locals polivalents amb
  
 activitats diverses. 9 h 2.00 h
  
Article tercer. Normes generals
  
A) Els espectacles i activitats recreatives permeses en les llicències de funcionament dels locals i establiments públics regulats en el Decret 195/1997, d'1 de juliol, així com els que hagen d'obtindre autorització administrativa, només s'exerciran dins de l'horari que es fixa en la present ordre.
  
B) Tots els horaris, tant generals com específics o especials, sense excepció, tindran la consideració d'horaris màxims, per la qual cosa en cap cas no podran ser ultrapassats o excedits.
  
C) S'entendrà per horari d'obertura o inici dels espectacles públics i activitat recreativa el moment a partir del qual es permetrà l'accés dels usuaris al local o establiment. A partir de l'hora de tancament no es permetrà l'accés de cap client al local o establiment, no s'expendrà cap consumició i haurà, si fa el cas, quedar fora de funcionament tant la música ambiental com les màquines recreatives, vídeos o qualsevol aparell o màquina semblant. Les portes d'entrada i d'emergència estaran expedites i obertes perquè es produïsca el total desallotjament del local en el termini màxim de 30 minuts. Els usuaris no podran romandre a l'interior a partir d'aquest moment, amb independència que hagueren finalitzat o no les tasques pròpies d'arreplegada i neteja, i serà responsabilitat dels titulars de l'activitat l'efectivitat del desallotjament i el tancament del local en la forma i temps establits.
  
D) Els espectacles, festes i establiments públics hauran de respectar l'horari d'obertura assenyalat, i haurà de transcórrer entre el tancament i obertura d'aquests un període de temps no inferior a quatre hores.
  
Article quart. Supòsits especials: caps de setmana
  
Durant els divendres, dissabtes o vespres de festius s'aplicarà l'horari de tancament autoritzat per a la temporada d'estiu, excepte els supòsits de reducció d'horari de tancament.
  
Sales de bingo
  
Les sales de bingo queden autoritzades a 12 hores ininterrompudes de funcionament dins de la banda horària compresa entre les 11.00 i les 03.00 hores del dia següent. Els divendres, dissabtes i vespres de festius, així com els mesos de juliol, agost i setembre, la banda horària queda ampliada fins a les 04.00 hores.
  
Les sales de bingo hauran de comunicar a les conselleries d'Economia, Hisenda i Ocupació i de Justícia i Administracions Públiques, abans que finalitze el mes de gener, el seu horari anual. Qualsevol modificació posterior requerirà l'autorització expressa de la Conselleria d'Economia, Hisenda i Ocupació.
  
Drugstore
  
L'activitat de restaurant i cafeteria que es realitze en els establiments denominats drugstore es durà a terme entre les 08.00 hores, que es fixen com a inici de l'activitat, i les 03.00 hores del dia següent, que es fixa com a horari de tancament.
  
Article cinqué. Concessió d'horari especial pels ajuntaments
  
En els supòsits en què els ajuntaments facen ús de la facultat que els atribueix l'article 4 del Decret del Consell de la Generalitat Valenciana 196/1997, d'1 de juliol, pel qual es regulen les especialitats que poden introduir-se en l'horari general dels espectacles, establiments públics i activitats recreatives, l'ampliació de l'horari de tancament dels locals serà la següent:
  
Horari d'hivern i estiu
  
Grups A, B, C, E, F i H, una hora com a màxim dels assenyalats en l'article segon.
  
Grups D i G, dos hores com a màxim sobre els assenyalats en l'article segon.
  
Article sisé. Procediment per a la concessió d'horaris especials per la Generalitat
  
1. El procediment per a la concessió d'horaris especials serà l'establit per l'article 3 del Decret del Consell de la Generalitat Valenciana 196/1997, d'1 de juliol. Amb aquesta finalitat, el titular de la llicència del local, recinte o establiment que sol·licite la concessió d'horari especial, haurà de presentar davant de la Direcció General d'Interior de la Conselleria de Justícia i Administracions Públiques una sol·licitud en què es faça constar:
  
A) Nom, cognoms i document d'identitat del sol·licitant i, si fa el cas, de la persona que el represente, amb indicació del domicili que s'assenyale a efectes de notificacions. Tractant-se de persones jurídiques, haurà d'acompanyar-se el document que acredite la facultat de representació de la persona que actue en el seu nom.
  
B) L'horari de tancament sol·licitat.
  
Sense perjuí de la documentació que s'estime oportuna, a l'escrit de sol·licitud haurà d'adjuntar-se:
  
a) Còpia confrontada de la llicència de funcionament del local.
  
b) Memòria justificativa de les causes per què es pretén el canvi sol·licitat.
  
2. Als efectes previstos en el paràgraf a) de l'article 3.2 del Decret 196/1997, d'1 de juliol, el càlcul del radi de residència de 50 metres s'establirà prenent com a referència qualsevol dels punts que conformen el perímetre del local per al qual se sol·licita l'autorització.
  
3. Les autoritzacions d'ampliació d'horari tindran caràcter extraordinari i excepcional, i es concediran per un termini màxim d'un any. No obstant això, podran ser renovades per un període de temps igual a petició de la persona interessada, realitzada abans de la seua caducitat.
  
4. Les autoritzacions d'ampliació d'horari podran ser revocades en qualsevol moment per causes degudament justificades i motivades, prèvia audiència de l'interessat. Serà causa de revocació el desenrotllament al local, recinte o establiment d'una activitat distinta a l'autoritzada en la preceptiva llicència municipal d'obertura.
  
Article seté. Reduccions d'horaris
  
1. El procediment per a la reducció de l'horari general d'obertura dels locals i establiments públics serà iniciat d'ofici per la Direcció General d'Interior de la Conselleria de Justícia i Administracions Públiques i pels alcaldes, dins dels seus respectius termes municipals, en els supòsits previstos per l'article 5.3 del Decret 196/1997, d'1 de juliol.
  
2. El procediment serà l'establit en l'article 3 del Decret 196/1997, amb les següents especialitats:
  
A) Quan la causa que origine l'inici del procediment de reducció d'horari consistisca en les molèsties denunciades pels veïns, a més a més dels informes assenyalats en el citat article, haurà de demanar-se l'emissió d'un informe per tècnic competent que constate aquestes, i es podrà elaborar, si fa el cas, un estudi sonomètric del local.
  
B) La determinació del radi de residència es realitzarà de conformitat amb allò que s'ha previst en el paràgraf 2 de l'article anterior.
  
C) Rebuts els informes es concedirà a l'interessat un termini de 15 dies per tal que realitze les al·legacions i presente els documents que estime convenients, i amb aquesta finalitat se li posarà de manifest l'expedient. Transcorregut el citat termini, havent-se realitzat o no al·legacions per l'interessat, es procedirà a dictar la resolució que procedisca.
  
D) En la resolució de reducció de l'horari, constarà el seu termini; transcorregut aquest, el local tornarà a regir-se per l'horari general fixat en la present ordre.
  
3. Les reduccions a l'horari general que efectuen els ajuntaments requeriran l'informe previ i vinculant de la Direcció General d'Interior de la Conselleria de Justícia i Administracions Públiques.
  
Article vuité. Revetles i concerts en via pública
  
1. Correspon a les autoritats municipals la concessió de les autoritzacions i la determinació de l'horari per a la celebració de revetles, concerts, i altres espectacles que se celebren a la via pública.
  
2. Les dites autoritzacions hauran de comunicar-se a la Direcció General d'Interior de la Conselleria de Justícia i Administracions Públiques, així com a les autoritats policials corresponents, dins del termini fixat en la legislació de règim local.
  
Article nové. Activitats compatibles
  
En el supòsit que en un local s'exercisquen més d'una de les activitats considerades compatibles, de conformitat amb allò que s'ha disposat en l'article 3.3 del Decret 195/1997, d'1 de juliol, pel qual s'aprova el Catàleg d'Espectacles, Establiments Públics i Activitats Recreatives, i es regula el Registre d'Empreses, Locals i Titulars, i aquestes tinguen horari de tancament diferent, cadascuna d'aquestes haurà de cessar en el seu funcionament d'acord amb l'horari autoritzat.
  
Article deu. Locals amb ambientació musical
  
Els locals l'activitat principal dels quals no comporte ambientació musical, però tinga autorització municipal per a això, com ara bars, cafeteries, restaurants o semblants, no podran començar l'ambientació musical fins a les 10.00 hores.
  
Article onze. Cartell horari
  
Els locals compresos dins de l'àmbit d'aplicació de la Llei 2/1991, de 18 de febrer, hauran de col·locar en lloc llegible i visible des de l'exterior un cartell amb dimensions mínimes de 422 x 298 mil·límetres, en què s'expressarà l'horari establit. Si el local té una superfície major de 150 metres quadrats, es col·locarà un cartell per cada 150 metres quadrats o fracció, distribuïts convenientment per tot el local.
  
Disposició derogatòria
  
Queda derogada l'Ordre de la Conselleria de Justícia i Administracions Públiques de 30 de desembre de 1999, per la qual es regulen els horaris d'espectacles i establiments públics durant l'any 2000.
  
Disposició final
  
La present ordre es publicarà en el Diari Oficial de la Generalitat Valenciana i entrarà en vigor a partir de l'endemà de la seua publicació.
  
València, 29 de desembre de 2000
  
El conseller de Justícia i Administracions Públiques,


Còpia Permalink ELI